چئورهمیزده اولان کیمسهلر نهلری اؤنمسهدیکلرینی بیلمک چتین ایش دیر. چئوره دئدیکده، عاییلهنیزدن توتوب بوتون یئر اوزونده یاشایان کیمسهلر اولا بیلر. چئشیتلی گؤروشلر بو حاقدا دوشونورلر اورتایا قویوبلار. بیریلری بیرئیلیک اؤزگورلویو، باشقالاری ایسه توپلوملاری اؤنملی گؤروبلر. بیرلری یئمهیه ساواشی اؤنملی بیلیبلر بیریلری توتقولارینی یئرینه یئتیرمهیین اؤنمسهییبلر. بو اؤنمسهمهلر آنجاق دوشونورلردن اولوب. کوتله نئجه دوشونوب، نهیی اؤنمسهییب او فرقلی اولوب.
ایلک باخیشدا نظره گلیر کوتله، گوندمده اولان اولایلاری اؤنمسهییر. اونا گؤره ده توپلوملارین ساییلان آداملاریلا( ایدمانچیلار، اویونچولار، اوخویانلار، پوللولار، گؤزللر، گوجلولر، دئولت آداملاری) ایلگیلی هر بیر اولای توپلومون بوتونلویونو ایلگیلندیره بیلیر. بو ایلگیلنمک بلکه یاشاییشین ایلک چاغلاریندان بئله اولوب. بو گون هر بیر نسنهنی ساتماق اوچون بو آداملارین ان چوخ سئویلنلرینی، نسنهلری ساتماغا قوللانیرلار.
یوخاریدا یازدیغیم سؤزلری من دئمهدن ده هر کس بیلیر. سؤزون دوشونمهلی یئری بو دور؛ کیملر، نئجه، ساییلان شخصلره چئوریلیرلر؟ بونلارین آنادان دوغما باجاریقلاری دیرمی، یوخسا باشقا ندنلر ساییلانلاری سایدیرا بیلیر؟
azb_Arab azb_Arab azb_Arab